બનાસકાંઠા જિલ્લાના વડગામ તાલુકાના નાનકડા નળાસર ગામે મધ્યમ વર્ગના ખેડૂત કુટુંબમાં ૧૫ મી ફેબ્રુઆરી ૧૯૧૮ના રોજ અવતાર ધરી, દુર્ભાગ્યવશ બચપણથી જ પિતાનું શિરછત્ર ગુમાવ્યું અને હજુ માંડ કળ વળે ત્યાં તેમના માતૃશ્રીનું અવસાન થવાથી કુમળીવયે સમગ્ર કુટુંબની કપરી જવાબદારી તેમના શિરે આવી પડી, પરંતુ દ્ર્ઢ મનોબળવાળા બાળ ગલબાભાઈ હિંમત હાર્યા વિના સતત સંઘર્ષ કરતાં રહ્યાં. માતાના મોસાળ વાસણા ગામમાં માસીને ત્યાં ભણવા ગયા અને આ ઓલિયા-ફકિરે વાસણામાં શાહુકારને ત્યાં વગર પગારની નોકરી સ્વીકારી !